Muňko, Dušan, poslanec NR SR (2014-01-30):
Vážená pani podpredsedníčka, vážené kolegyne, vážení kolegovia, téma dnešnej mimoriadnej schôdze, policajný zásah proti neprispôsobivým Rómom, celková rómska otázka, je veľmi citlivá a vo verejnosti vyvoláva veľké emócie. Nie je to len preto, že ju nedokázala vyriešiť ani jedna vláda, ani jeden splnomocnenec vlády, ale preto, že doteraz sme nenašli ani len zhodu na tom, ako tento problém treba riešiť. Viem, že táto schôdza bola zvolaná a predpokladali ste, že strana SMER ju neodsúhlasí. No dostali ste sa, samozrejmá vec, do závozu. A neviete, ako teraz z toho vyjsť. Diskusiou, ktorá sa tu dneska zvrhla a ktorú pozerať z hľadiska rómskej problematiky bude celé Slovensko, poukazujete na jeden prípad, ktorý sa stal v rómskej osade, pričom podobný prípad alebo zásah, aký bol v rómskej osade, sa stal v Malackách. Ako sme vyriešili problém rodiny Dobrovodských v Malackách, problém kradnutia dreva v Slovenskom raji, iných chránených oblastiach, lesoch? Kriminalita Rómov stúpa. Problémy rómskeho etnika sú citlivé najmä kvôli tomu, že prekračujú hranice trpezlivosti slušných ľudí. Myslím tým poctivých ľudí na Slovensku, ktorí platia dane, odvody denne, vstávajú do práce a ťahajú túto ekonomiku, pričom doplácajú na toto neprispôsobivé etnikum, z ktorého 90 % žije zo sociálnych dávok, kriminálnej činnosti, ako sú krádeže, úžera, zneužívanie mladistvých na kriminálnu činnosť a podobné veci. Poctiví ľudia už majú jednoducho dosť rečí o tom, ako treba urobiť poriadok. Oni ten poriadok už žiadajú. Majú už dosť toho, že príslušníci spomínaného etnika namiesto práce najlepšie ovládajú svoje ľudské práva a sú doslova vyškolení na zneužívanie sociálnych dávok a sú takmer pri každej kriminálnej činnosti. Ak im niekto niečo vyčíta alebo nebodaj siahne na túto ich zárobkovú činnosť, dokážu z tohto vyrobiť škandál o porušovaní ľudských práv za pomoci aktivistov, teda aj za účinnej asistencie ombudsmanky, treba povedať, za výdatnej pomoci tiež aj podpory médií. Takže povedzme otvorene, rómskej otázky sa bojíme, pretože ak sa spomenú Rómovia a problémy spojené výlučne s týmto etnikom, hneď je to považované za rasizmus, segregáciu, za neznášanlivosť a podobne. Kam sme sa týmto prístupom dostali? Povedzme si to otvorene, keď niekto siahne na Róma, hneď sa skúma, či neboli porušené jeho práva. Mimovládne organizácie bijú na poplach v tom prípade. Aj ombudsmanka, ba neraz dokonca aj Európska únia posielajú nóty, problém sa medializuje, jednoducho je hneď z toho škandál. Ale prečo tí istí ľudia nerobia škandál z toho, že niekto sa zaženie na policajta sekerou, hádže po ňom tehly, keď vytiahne pištoľ alebo nôž, keď skupina rómskych výrastkov okráda alebo prepadne študentku alebo dôchodcu večer v prostriedku mestskej hromadnej dopravy alebo dokonca u nich doma. Pozrite si každý deň v televízii, ako to prebieha, tie zábery, ktoré sú, a to, čo dneska rómske etnikum pácha. Povedzme si otvorene, že dnes už začína byť situácia neúnosná. Z tohto pohľadu je diskusia o tomto probléme užitočná, len by sa mala aj z radov opozície uberať iným smerom. Rómovia sú v situácii, keď už nemajú čo stratiť, nemožno ich pokutovať, lebo nemajú na zaplatenie pokuty, nemožno ich vychovávať, lebo sú nevychovateľní. A tak upadáme do akejsi letargie voči nim, pritom úmerne tomu rastie aj odvaha Rómov. Stúpa ich sebavedomie, a tým aj počet trestných činov spáchaných z ich radov. Pri tempe... (Hlasy v sále.)